CSS วิ่ง 3% เล็งรายได้-กำไรโตต่อเนื่อง หลังขยายธุรกิจพลังงาน โชว์แบ็คล็อก 1.5 พันลบ.
CSS บวก 3% เล็งรายได้-กำไรโตต่อเนื่อง จากขยายการลงทุนธุรกิจพลังงาน ทดแทนอย่างต่อเนื่อง โชว์แบ็คล็อก 1.5 พันลบ.
CSS บวก 3% เล็งรายได้-กำไรโตต่อเนื่อง จากขยายการลงทุนธุรกิจพลังงาน ทดแทนอย่างต่อเนื่อง โชว์แบ็คล็อก 1.5 พันลบ.
25 มี.ค. 2565

ผู้สื่อข่าวรายงานว่าวันนี้ (25 มี.ค. 2565) ราคาหุ้น บริษัท คอมมิวนิเคชั่น แอนด์ ซิสเต็มส์ โซลูชั่น จำกัด (มหาชน) หรือ CSS ณ เวลา 14:41 น. อยู่ที่ระดับ 2.26 บาท เพิ่มขึ้น 0.06 บาท หรือ 2.73% โดยทำจุดสูงสุดที่ 2.28 บาท และทำจุดต่ำสุดที่ 2.16 บาท ด้วยมูลค่าการซื้อขาย 119.59 ล้านบาท

นายสมพงษ์ กังสวิวัฒน์ ประธานเจ้าหน้าที่บริหาร CSS เปิดเผยว่า ในปี 2565 บริษัทฯ มั่นใจในศักยภาพการเติบโตของรายได้และกำไรสุทธิจะเติบโตได้อย่างต่อเนื่องจากปี 2564 โดยบริษัทฯ ยังคงมีนโยบายขยายการลงทุนในธุรกิจพลังงานทดแทนอย่างต่อเนื่อง โดยเชื่อว่าเป็นธุรกิจที่สามารถสร้างรายได้อย่างสม่ำเสมอ และมีความมั่นคงในระยะยาว ส่วนธุรกิจบริการติดตั้ง และธุรกิจเทรดดิ้ง ยังได้รับอานิสงส์การลงทุนต่างๆ ทำให้ CSS มีโอกาสได้รับงานใหม่ๆ ประกอบกับปัจจุบันบริษัทมีงานในมือ (Backlog) รวมประมาณ 1,500 ล้านบาท